TI-AIH School Leadership

स्वयं का विकास एवं प्रबंधन: अपनेआप का विकास एवं प्रबंधन करना

This publication forms part of the Open University module [module code and title]. [The complete list of texts which make up this module can be found at the back (where applicable)]. Details of this and other Open University modules can be obtained from the Student Registration and Enquiry Service, The Open University, PO Box 197, Milton Keynes MK7 6BJ, United Kingdom (tel. +44 (0)845 300 60 90; email general-enquiries@open.ac.uk).

Alternatively, you may visit the Open University website at www.open.ac.uk where you can learn more about the wide range of modules and packs offered at all levels by The Open University.

To purchase a selection of Open University materials visit www.ouw.co.uk, or contact Open University Worldwide, Walton Hall, Milton Keynes MK7 6AA, United Kingdom for a catalogue (tel. +44 (0) 1908 274066; fax +44 (0)1908 858787; email ouw-customer-services@open.ac.uk).

The Open University,
Walton Hall, Milton Keynes
MK7 6AA

First published 200X. [Second edition 200Y. Third edition ....] [Reprinted 200Z]

Copyright © 200X, 200Y The Open University

All rights reserved. No part of this publication may be reproduced, stored in a retrieval system, transmitted or utilised in any form or by any means, electronic, mechanical, photocopying, recording or otherwise, without written permission from the publisher or a licence from the Copyright Licensing Agency Ltd. Details of such licences (for reprographic reproduction) may be obtained from the Copyright Licensing Agency Ltd, Saffron House, 6–10 Kirby Street, London EC1N 8TS (website www.cla.co.uk).

Open University materials may also be made available in electronic formats for use by students of the University. All rights, including copyright and related rights and database rights, in electronic materials and their contents are owned by or licensed to The Open University, or otherwise used by The Open University as permitted by applicable law.

In using electronic materials and their contents you agree that your use will be solely for the purposes of following an Open University course of study or otherwise as licensed by The Open University or its assigns.

Except as permitted above you undertake not to copy, store in any medium (including electronic storage or use in a website), distribute, transmit or retransmit, broadcast, modify or show in public such electronic materials in whole or in part without the prior written consent of The Open University or in accordance with the Copyright, Designs and Patents Act 1988.

Edited and designed by The Open University.

Printed and bound in the United Kingdom by [name and address of printer].

ISBN XXX X XXXX XXXX X

X.X

Contents

- यह इकाई किस बारे में है

- इस इकाई से विद्यालय नेता क्या सीख सकते हैं

- 1 विद्यालय प्रमुख के रूप में अपने काम को प्राथमिकता देना और अपने समय का प्रभावी ढंग से प्रबंधन करना

- 2 प्रतिनिधायन (Delegation)

- 3 अपने व्यावसायिक विकास की योजना बनाना

- 4 SMART लक्ष्य तय करना

- 5 सारांश

- संसाधन

- संसाधन 1: कार्य योजना

- संसाधन 2: SMART लक्ष्य निर्धारित करना

- संसाधन 3: निजी/व्यावसायिक विकास योजना

- अतिरिक्त संसाधन

- संदर्भ/संदर्भग्रंथ सूची

- References

- Acknowledgements

यह इकाई किस बारे में है

भारत के विद्यालयों को छात्रों के सीखने के उत्कृष्टता केंद्रों में बदलने के स्वप्न को सच करने के लिए आवश्यक है कि विद्यालय प्रमुख अपने संपूर्ण कार्य जीवन में अपने कौशलों और ज्ञान का नवीकरण और अद्यतन करने का निजी दायित्व लें, क्योंकि वे ही इस आंदोलन के केंद्र-बिंदु हैं। व्यक्तिगत विकास आपके कौशलों और ज्ञान को विकसित करने, आकार देने और सुधार करने की जीवन-पर्यंत प्रक्रिया है ताकि विद्यालय की कार्य क्षेत्र में अधिकतम प्रभावकारिता और सकारात्मक आत्म-अवधारणा का विकास सुनिश्चित किया जा सके। व्यक्तिगत विकास का मतलब आवश्यक रूप से ऊर्ध्वगामी गति (यानी, पदोन्नति) ही नहीं होता। बल्कि, इसका मतलब अपने विद्यालय का नेतृत्व करने में अपने कार्य-प्रदर्शन का सुधार करने में आपको सक्षम करना है।

व्यक्तिगत विकास के लिए समय निकालना व्यस्त विद्यालय प्रमुखों के लिए चुनौती है। इसलिए यह इकाई आपके कार्यक्रम में जगह बनाने में आपको सक्षम करने के लिए दो महत्वपूर्ण मुख्य कौशलों पर ध्यान केंद्रित करती है: समय का प्रबंधन और प्रतिनिधित्व फिर यह इस बात की खोजबीन करेगी कि आपकी हरकतों को उद्देश्यपूर्ण (एक व्यक्तिगत विकास योजना के उपयोग से) और प्रभावी (SMART उद्देश्यों के उपयोग से) बनाते हुए व्यक्तिगत विकास के लिए निकाले गए आपके समय का सदुपयोग कैसे करना चाहिए।

स्वयं को विकसित करने के महत्व को नेशनल युनिवर्सिटी ऑफ एजुकेशनल प्लानिंग एंड एडमिनिस्ट्रेशन (NUEPA) द्वारा 2014 में प्रकाशित नेशनल प्रोग्राम डिजाइन एंड करिकुलम फ्रेमवर्क में छह मुख्य क्षेत्रों में से एक के रूप में प्रदर्शित किया गया है। इसे भारत में विद्यालयों का रूपांतरण और विद्यालय प्रमुखों का व्यावसायिक विकास संभव करने के लिए महत्वपूर्ण माना जाता है। इसके लिए प्रत्येक विद्यालय प्रमुख में आत्म- विकास और संस्थागत विकास के लक्ष्यों के बीच सामंजस्य की जरूरत है।

सीखने की डायरी

इस इकाई में काम करते समय आपसे अपनी सीखने की डायरी में नोट्स बनाने को कहा जाएगा। यह डायरी एक किताब या फोल्डर है जहाँ आप अपने विचारों और योजनाओं को एकत्र करते हैं। संभवतः आपने अपनी डायरी भरना शुरू कर दिया होगा।

इस इकाई में आप अकेले काम कर सकते हैं, लेकिन यदि आप अपने सीखने की चर्चा किसी अन्य विद्यालय प्रमुख के साथ कर सकें तो आप और भी अधिक सीखेंगे। यह कोई सहकर्मी हो सकता है जिसके साथ आप पहले से सहयोग करते आ रहे हैं, या कोई व्यक्ति जिसके साथ आप नए संबध का निर्माण करना चाहते हैं। इसे नियोजित ढंग से या अधिक अनौपचारिक आधार पर किया जा सकता है। आपकी सीखने की डायरी में बनाए गए आपके नोट्स इस प्रकार की बैठकों के लिए उपयोगी होंगे, और साथ ही आपकी दीर्घावधि की शिक्षण-प्रक्रिया और विकास का प्रतिचित्रण भी करेंगे।

इस इकाई से विद्यालय नेता क्या सीख सकते हैं

- अपने कार्य की प्राथमिकता तय करना, अन्य लोगों को प्रतिनिधायन (Delegate) करना और अपने समय का प्रभावी उपयोग करना।

- अपने व्यक्तिगत और व्यावसायिक विकास की योजना बनाना।

- स्वयं के लिए SMART लक्ष्य निर्धारित करना।

1 विद्यालय प्रमुख के रूप में अपने काम को प्राथमिकता देना और अपने समय का प्रभावी ढंग से प्रबंधन करना

हर विद्यालय नेता किसी भी विद्यालयी दिन के दौरान अपने समय के लिए प्रतिस्पर्धी माँगों का सामना करता है। वह शिक्षकों, अभिभावकों, छात्रों या उनके विद्यालय में आने वाले शिक्षा अधिकारियों के साथ काम करता है। एक विद्यालय प्रमुख के रूप में, दबाव का एक संभावित स्रोत है सभी दैनंदिन समस्याओं के हल के लिए आपके शिक्षकों की आप पर निर्भरता, जिसके कारण विद्यालय के अन्य महत्वपूर्ण कार्यों के लिए आपके पास प्रायः नहीं के बराबर समय बचता है। इसके अनचाहे परिणाम हो सकते हैं, जैसा कि केस स्टडी 1 दर्शाता है।

केस स्टडी 1: सुश्री मेहता का नेतृत्व

सुश्री मेहता दस वर्षों से एक माध्यमिक विद्यालय की विद्यालय प्रमुख हैं। उनका स्टाफ उन्हें अपना मददगार मानता है और उनकी जरूरत के सभी उत्तरों के लिए उनके पास जाता है। वे अपना हर एक विद्यालयी दिन दूसरों की मदद करने में बिताती हैं लेकिन इससे वे स्वयं के लिए तय किए गए कार्यों के लिए बहुत कम समय निकाल पाती हैं।

पिछले वर्ष भर वे अस्वस्थ रही हैं और अपने स्टाफ को सहायता का वैसा ही स्तर प्रदान करने में असमर्थ हैं जैसा वे पहले करती थीं। हालांकि उनका स्टाफ सहानुभूतिपूर्ण है, उन्हें लगता है कि उनके मानक गिर गए हैं और वे प्रश्न उठाने लगे हैं कि क्या उन्हें प्रतिस्थापित कर दिया जाय। खास तौर पर, यह स्पष्ट लग रहा है कि आकलन के लिए नई पहलें सारे कर्मचारियों को उचित ढंग से समझाई और सम्प्रेषित नहीं की जा रही हैं, और सुश्री मेहता स्वयं उन्हें स्पष्ट रूप से करके दिखाने या समझाने में असमर्थ हैं। हाल ही में विद्यालय प्रबन्ध समिति के साथ एक बैठक में, स्टाफ के एक प्रतिनिधि ने स्टाफ के मनोबल में गिरावट के बारे में अपनी चिंता व्यक्त की। हालांकि अध्यापन और सीखने के मानक अच्छे बने हुए थो, विद्यालय प्रबन्ध समिति को चिंता थी कि यदि सुश्री मेहता अपने स्टाफ के साथ विद्यालय और अधिगम के परिवर्तनों का प्रभावी ढंग से नेतृत्व न कर पाईं तो छात्रों की शिक्षा पर प्रतिकूल प्रभाव पड़ना शुरू हो जाएगा।

अगले महीने, गणित विभाग को राज्य की वार्षिक प्रतियोगिता के लिए अपने छात्रों को तैयार करना है। सुश्री मेहता ने तैयारी का नेतृत्व करने और छात्रों के साथ प्रतियोगिता में जाने में हमेशा से आनंद लिया है, लेकिन उन्हें लगता है इस वर्ष वे ऐसा नहीं कर पाएंगी। अब वे अपने नेतृत्व की आलोचना से भी परेशान हैं, लेकिन काम के उन हिस्सों को करने की क्षमता भी खो रही हैं जिनमें उन्हें मज़ा आता है।

यह केस स्टडी प्रदर्शित करता है:

- अकुशल समय और कार्य प्रबंधन के संभावित परिणाम

- अन्य लोगों की समस्याओं से अभिभूत महसूस करना

- प्रासंगिक घटनाओं पर स्वयं को अद्यतित रखने के लिए अपनी खुद की व्यावसायिक आवश्यकताओं का ध्यान न रखना

- नौकरी से संतुष्टि का लोप

- संभावित तनाव-संबंधी स्वास्थ्य मुद्दे।

ये सभी अंततः छात्रों की सीखने की प्रक्रिया की गुणवत्ता को प्रभावित कर सकते हैं।

इसलिए यह महत्वपूर्ण है कि विद्यालय प्रमुख के रूप में अपनी प्रभावकारिता सुनिश्चित करने के लिए आप अनेक कार्य करने, और सबसे महत्वपूर्ण रूप से – अपने काम की प्राथमिकता तय करने में सक्षम हों और छात्रों की सीखने की प्रक्रिया के साथ समझौता नहीं किया जाय।

गतिविधि 1: विद्यालय प्रमुख की भूमिका और दायित्वों का विश्लेषण करना

इस बात पर विचार करना महत्वपूर्ण है कि अपने विद्यालय और अधिक विस्तृत रूप से, अपने प्रदेश में लीडर होने का क्या मतलब है। इन गतिविधियों से लिए गए अपने नोट्स को अपनी सीखने की डायरी में दर्ज करें, क्योंकि वे बाद की गतिविधियों और अन्य इकाइयों में संदर्भ लेने के लिए उपयोगी हो सकते हैं।

अपने आदर्श दिन के बारे में सोचें और जिन गतिविधियों का आप नेतृत्व करते हैं उनकी सूची बनाएं। आपके आदर्श दिन में नेतृत्व संबंधी कार्यवाहियाँ शामिल हो सकती हैं जैसे छात्रों और स्टाफ का विद्यालय में स्वागत करना, प्रातःकालीन एसेम्बली का नेतृत्व करना, सुनिश्चित करना कि सभी पाठ समय पर शुरू हों, आदि।

अब आपके द्वारा सूचीबद्ध गतिविधियों पर विचार करें और महत्व के क्रम में उन्हें वरीयता दें (यानी, उस क्रम में जो आपके छात्रों की सीखने की क्रिया पर सर्वाधिक प्रभाव डालते हैं) । इन कार्यों का प्राथमिकीकरण कठिन हो सकता है क्योंकि आप सभी कामों को महत्वपूर्ण मानते हैं। जो भी हो, आपको उन गतिविधियों की पहचान करने की जरूरत होगी जहाँ एक विद्यालय नेता के रूप में आपका सर्वाधिक प्रभाव होता है, ताकि उन कामों को जिन्हें केवल आपको करना है, उन कामों से अलग किया जा सके जो अन्य लोगों द्वारा किए जा सकते हैं।

इनमें से प्रत्येक गतिविधि के लिए, अपने स्टाफ के किसी सदस्य को पहचानें जो आपकी अनुपस्थिति में नेतृत्व कर सकता है। आपके लिए तालिका 1 की प्रतिलिपि बनाना और अपनी आवश्यकतानुसार पंक्तियाँ जोड़ते हुए उसे भरना उपयोगी हो सकता है।

तालिका1 आपकीअनुपस्थितिमेंकौननेतृत्वकरसकताहै?

गतिविधि

मेरी अनुपस्थिति में नेतृत्व करने वाला स्टाफ

क्या आपके पास अपनी भूमिका के लिए काम का विवरण है? यदि नहीं, तो उन सब कामों की सूची दें जो आपको हाथ में लेना और पूरा करना है। कुछ को तत्काल करना हो सकता है. जबकि अन्य काम दीर्घावधि प्रकृति के हो सकते हैं।

आपकी दैनिक गतिविधि सूची आपके काम के विवरण या काम की सूची को कितने सटीक ढंग से प्रस्तुत करती है? क्या आप ऐसी कोई गतिविधियाँ करते हैं जो व्यवसाय के विवरण या नौकरी की सूची में नहीं दी गई हैं?

विद्यालय प्रमुख बनने का काम काफी जिम्मेदारी भरा होता है। विद्यालय प्रमुख के काम का एक बड़ा हिस्सा अन्य लोगों को आपकी ओर से काम करने में समर्थ बनाना होता है। इसमें शामिल है:

- दिशा प्रदान करना

- अच्छी शिक्षण पद्धतियां निश्चित करना

- कार्य निष्पादन का प्रबंधन करना

- अन्य लोगों के काम करने का समर्थन करना

- प्रभावी ढंग से प्रतिनिधित्व/कर्तव्यों की व्याख्या करना

- सुनिश्चित करना कि आपका स्टाफ प्रेरित बना रहे, उनको दिया गया काम पूरा करे, और व्यावसायिक/वृत्तिक स्तर बनाए रखे।

विद्यालय प्रमुख होने के नाते, आपसे एक ‘सक्षमकर्ता’ बनने की अपेक्षा की जाती है जो काम की गुणवत्ता बढ़ाने में लोगों की मदद करता है और अपने उद्देश्यों व लक्ष्यों को प्राप्त करने में उनकी सहायता करता है। हो सकता है कि विद्यालय प्रमुख के दिन में हर एक काम को पूरा करने के लिए पर्याप्त समय न हो, इसलिए समय का बुद्धिमानी से उपयोग करना आवश्यक है। इसका मतलब है आपको अपनी गतिविधियों को सूचीबद्ध करने और उपलब्ध समय का प्रभावी उपयोग करने की जरूरत है। यदि आप स्वयं के लिए सरल उद्देश्य और लक्ष्य तय करके, और विचलित होने से बचकर अपने दैनिक काम को सरल करते हैं, तो आपको अधिक लाभ मिलेगा। समय का प्रभावी प्रबंधन आपकी गतिविधियों को अधिक नियंत्रित करने और आपकी कार्यकुशलता को बढ़ाने में मदद कर सकते है।

अपनी कुछ गतिविधियों को दूसरों को आबंटित – या प्रत्यायोजित करने में सक्षम होकर आप अपने काम का प्राथमिकीकरण कर सकेंगे, अपने समय को बेहतर ढंग से और अधिक प्रभावी रूप से प्रबंधित कर सकेंगे, तथा विश्वासयोग्य संबंध स्थापित कर सकेंगे। लेकिन यह स्पष्ट है कि आप इसे बेहतर तभी कर सकेंगे यदि आप यह समझ सकते हैं कि वे सबसे जरूरी और महत्वपूर्ण काम क्या हैं जिनके लिए आप जिम्मेदार हैं।

2 प्रतिनिधायन (Delegation)

प्रतिनिधायन का मतलब है किसी को आपकी ओर से कोई काम करने या निर्णय लेने के लिए प्राधिकार देना। तथापि, हालांकि आप नेतृत्व के दायित्वों को प्रत्यायोजित कर सकते हैं, एक विद्यालय प्रमुख होने के नाते आप फिर भी उत्तरदायी और अंतिम रूप से जिम्मेदार होंगे। इसलिए आप वह व्यक्ति होंगे जिसे विद्यालय प्रबन्धन समिति कमिटी (एसएमसी) और/या सरकारी शिक्षा पर्यवेक्षक उत्तरदायी ठहराएगा। ऐसे काम हैं जो आपके विद्यालय में ही किए जाते हैं और एक विद्यालय नेता के रूप में अन्य लोगों को (जिम्मेदारियों का प्रत्यायोजन करने के ऊपर एकमात्र दायित्व आपका है।)

प्रतिनिधायन को प्रबंधन करने की एक तकनीक माना जाता है जो कार्यकुशलता में सुधार लाता है, प्रबंधक को अन्य कर्तव्यों से निपटने का अवसर देता है और अन्य लोगों को स्वयं का विकास करने के अवसर प्रदान कर सकता है।

‘अत्यावश्यकता की ग्रिड’ (चित्र 2) सभी कामों को श्रेणियों में समूहगत करके अपने काम का प्राथमिकीकरण करने का सरल तरीका है, जैसे वे काम जिन्हें आपके द्वारा तत्काल दिए जाने की जरूरत होती है, और वे जिन्हें आप किसी अन्य व्यक्ति को आसानी से प्रत्यायोजित कर सकते हैं। चित्र 3 में दर्शाया गया है कि आप अपने कामों का समूह कैसे बना सकते हैं।

चित्र 2 अत्यावश्यकता की ग्रिड (Urgency-grid)

ग्रिड में प्राथमिकताएं निम्नानुसार हैं:

- प्राथमिकता 1 (P1): अत्यावश्यक और महत्वपूर्ण (U and I): इन कार्यों को किसी भी अन्य काम के ऊपर प्राथमिकता दी जानी है। हालांकि आप अन्य लोगों को शामिल कर सकते हैं, अंततः आप जिम्मेदार हैं और इसलिए आपको सुनिश्चित करना है कि कार्यों को प्रभावी ढंग से और समय पर पूरा किया जाय।

- प्राथमिकता 2 (P2): महत्वपूर्ण लेकिन अत्यावश्यक नहीं (I not U): ये कार्य प्राथमिकताएं नहीं हैं, लेकिन आम तौर पर उन्हें आप स्वयं करना चाहेंगे क्योंकि वे महत्वपूर्ण हैं। चूंकि वे महत्वपूर्ण हैं उन्हें करने में अधिक देर करना अच्छी बात नहीं है, अन्यथा वे P1 कार्य बन जाएंगे। यदि आप ऐसा काम प्रत्यायोजित करने का निश्चय करते हैं, तो यह महत्वपूर्ण हैं कि आप उस व्यक्ति का पर्यवेक्षण करें और/या उसे समुचित सहायता प्रदान करें ताकि काम को आपके अपेक्षित स्तर के अनुसार पूरा किया जा सके।

- प्राथमिकता 3 (P3): अत्यावश्यक लेकिन महत्वपूर्ण नहीं (U not I): चाहे कुछ भी कारण हो, इन कामों को तत्काल प्रतिक्रिया चाहिए लेकिन वे आपकी भूमिका के लिए महत्वपूर्ण नहीं होते हैं। चूंकि ये महत्वपूर्ण नहीं हैं, आपको इन कामों में बहुत अधिक समय नहीं लगाना चाहिए।ये वे काम हैं जिन्हें करने के लिए आप दबाव में हो सकते है क्योंकि उन्हें अत्यावश्यक के रूप में पेश किया जाता है, लेकिन उन पर कुछ मिनट काम करने पर आपको पता चलता है कि वे अत्यावश्यक नहीं हैं। प्रतिक्रिया में होने वाले विलम्ब से बचने के लिए, उन्हें किसी और को प्रत्यायोजित करना बेहतर होगा।

- प्राथमिकता 4 (P4): न तो अत्यावश्यक और न ही महत्वपूर्ण (neither U nor I): आपको अपने आप से पूछना चाहिए कि आपको ये काम करने की जरूरत है भी या नहीं। ऐसे काम अनाकर्षक होते हैं और आपके समय का सदुपयोग नहीं हैं, करें। इसलिए इन्हें औचित्य के अनुसार प्रत्यायोजित करे ।

यह ध्यान देने वाली बात है कि अन्य लोग कुछ कामों को आपके सम्मुख अत्यावश्यक और/महत्वपूर्ण के रूप में पेश कर सकते हैं. हालांकि आपका खयाल अन्यथा हो सकता है। अपने समय का प्रभावी ढंग से उपयोग करने के लिए दृढ़ संकल्पी लीडर होने के नाते, आपको अपनी बात पर टिका रहना और दृढ़ रहना होगा। अत्यावश्यकता की ग्रिड आपके लिए अपने कार्यों और गतिविधियों का प्राथमिकीकरण करने का मॉडल प्रदान करती है।

चित्र3 सहकर्मियों को काम प्रत्यायोजित करना।

गतिविधि 2: प्रतिनिधायन के लिए अत्यावश्यकता ग्रिड का उपयोग करना

अपनी डायरी में बॉक्सों को ‘P1’, ‘P2’, ‘P3’ और ‘P4’ लेबल करते हुए अत्यावश्यकता ग्रिड का अपना खुद का संस्करण बनाएं। अब उन कार्यों पर विचार करें जो पिछले दो सप्ताहों में आपके पास आए हैं और उन्हें प्राथमिकता की विभिन्न श्रेणियों में लिखें। वे ऐसे कार्य नहीं होने चाहिए जो अब पूरे हो गए हैं। वे महत्व और अत्यावश्यकता में भिन्न होंगे।

यह काम कर लेने के बाद, सोचें कि प्रत्येक कार्य के विषय में अब तक क्या कुछ कर लिया गया है। देखें कि क्या ग्रिड के किसी खंड में अन्य खंडों से अधिक पूरे किए गए कार्य हैं, और आपने पूरे किए गए कार्यों को किस सीमा तक प्रत्यायोजित किया है। अंत में, सोचें कि किन कार्यों को, और किसे प्रत्यायोजित किया जा सकता है।

आपको निम्नलिखित पर विचार करना चाहिए:

- कार्य की अत्यावश्यकता: अत्यावश्यक कार्यों को हमेशा प्राथमिकता दी जानी चाहिए। इसका मतलब यह नहीं कि उन्हें आपके द्वारा ही पूरा किया जाना चाहिए। आप उन्हें आसानी से प्रत्यायोजित कर सकते हैं या उनमें अन्य लोगों को शामिल कर सकते हैं।

- कार्य का महत्व: ऐसे कार्य हो सकते हैं जो आप स्वयं करना चाहते हैं, हालांकि वे अधिक समय लेने वाले हो सकते हैं। आपको इन्हें प्राथमिकता देनी होगी, लेकिन यदि किसी कारण से आपको उन्हें प्रत्यायोजित करने की जरूरत महसूस हो, तो आपको निगरानी करनी होगी कि वे सामयिक और कुशल तरीके से पूरे किए जाएं।

- काम करने का दायित्व उठाने वाले व्यक्ति की क्षमता: यह महत्वपूर्ण है क्योंकि आप अपेक्षा करेंगे कि समाधान की गुणवत्ता ऐसी हो जैसे वह काम आप ही ने किया है। इसलिए, उन्हीं लोगों को प्रत्यायोजन करने की सलाह दी जाती है जिन पर आपको काम पूरा करने का भरोसा है। कभी-कभी अनुभव का महत्व होता है!

- सबसे महत्वपूर्ण रूप से, आप दोनों के पास कितना समय है: यदि आपके द्वारा प्रत्यायोजित किए गए व्यक्ति को काम पूरा करने में आपसे अधिक समय लगता है, दोबारा सोचें। यदि उस व्यक्ति के कार्य को संतोषजनक ढंग से पूरा करने के लिए बहुत सारे पर्यवेक्षण की जरूरत होगी, तो दोबारा सोचें।

अपने काम का प्राथमिकीकरण करना और चुनाव करना कि क्या प्रत्यायोजित करना चाहिए कभी आसान काम नहीं होता, क्योंकि आपको सुनिश्चित करना होता है कि काम पूरा किया जाय। भरोसे से संबंधित मुद्दे और काम करने वाले व्यक्ति का समुचित समर्थन वे अन्य कारण हैं जिनकी वजह से प्रतिनिधायन करते समय सावधानी बरतनी चाहिए। लेकिन प्रत्यायोजन करने से हिचकने से आप निराश और अभिभूत हो सकते हैं, जिससे अंततः आपके कार्य-निष्पादन पर प्रभाव पड़ सकता है।

तालिकाएं 2 और 3 दो विद्यालय शिक्षकों द्वारा बनाई गई अत्यावश्यकता ग्रिड दर्शाती हैं – एक प्राथमिक विद्यालय में और दूसरी माध्यमिक विद्यालय में। यह कार्य प्रभावी ढंग से करने में सक्षम होने के लिए, दोनों विद्यालय शिक्षकों को:

- पता लगाना है कि प्रत्येक कार्य में उनका कितना समय व्यतीत होता है

- समस्या वाले क्षेत्रों का निर्धारण करना है

- पहले से योजना बनानी है

- ‘अत्यावश्यक लेकिन महत्वपूर्ण नहीं’ कार्यों, और साथ ही, उन कार्यों को जो ‘न तो अत्यावश्यक हैं और न ही महत्वपूर्ण’ हैं प्रत्यायोजित करने पर विचार करें।

तालिका2 एक प्राथमिक विद्यालय शिक्षक की अत्यावश्यकता ग्रिड।

P1

अदनान के मातापिता से उसके अनुपस्थित रहने के बारे में बात करना।

मेरे द्वारा किये गये श्री अनिल के प्रेक्षणों को साझा करना और उनसे श्री शर्मा की कक्षा का प्रेक्षण करने को कहा।

P2

नए सेक्शन के लिए फर्नीचर के ऑर्डर के लिए स्मरण पत्र भेजना।

छात्रों के मासिक उपस्थिति रिकार्ड जिला कार्यालय को भेजना।

P3

कक्षा V के अन्य छात्रों से कल विद्यालय में आ रहे अतिथि के लिए अपने प्रॉजेक्ट लाने को कहना।

P4

एक सामान्य विचार विमर्श के लिए सप्ताह के दौरान किसी समय विद्यालय मैनेजमेंट कमिटी के सदस्यों से मिलना।

तालिका3 एक माध्यमिक विद्यालय प्रमुख की अत्यावश्यकता ग्रिड।

P1

भौतिकी के शिक्षक, श्री मोहान्ती, जिन्हें एक पारिवारिक अंत्येष्टि के लिए छुट्टी लेना है, उनका काम सौंपने के विषय़ में स्टाफ से बात करना।

विकलांग छात्रों की स्वास्थ्य जाँच के लिए मनीष को सुबह 11 बजे तक भेजना।

प्रौद्योगिकी प्रशिक्षण में भाग लेने वाले स्टाफ की सूचना DIET को देना

P2

समारोह के लिए सांस्कृतिक कार्यक्रम संयोजित करना और जाँच करना कि क्या अतिरिक्त अभ्यास की जरूरत है।

अंतर-विद्यालय प्रतियोगिता में विद्यालय का प्रतिनिधित्व करने वाले छात्रों की यात्रा के लिए अनुमति प्राप्त करना।

P3

बाल दिवस पर वक्ताओं के लिए एक माइक्रोफोन उपलब्ध कराने की व्यवस्था करना।

P4

विद्यालय प्रबन्धन समिति से पूछना कि क्या वे दो महीने बाद चौकीदार का अनुरक्षण व्यय बढ़ाना पसंद करेंगे।

इस बात पर विचार कर लेने के बाद कि आपके समय का प्रबंधन और अन्य लोगों को कार्यों का प्रतिनियोजन अपनी प्रभावकारिता और कार्यकुशलता को सुधारने में आपको कैसे सक्षम कर सकता है, उम्मीद है कि आप इस स्थिति में होंगे जहाँ से आप देख सकते हैं कि आप स्वयं अपने व्यक्तिगत विकास की जरूरतों पर ध्यान देने के लिए जगह कैसे बना सकते हैं।

अगले खंड में आप व्यक्तिगत विकास नियोजन पर नज़र डालेंगे। आप सोचने लगेंगे कि विद्यालय नेता के रूप में आपकी भूमिका में आप क्या अच्छा कर सकते हैं, और यह पहचान करने में आत्म-आलोचक होंगे कि आपको कहाँ सुधार करना चाहिए। ये चिंतन-मनन आपको स्वयं अपनी कार्य प्रणाली को सुधारने में मदद करेंगे, आपके स्टाफ की कार्यशैली को विकसित करने में आपको सक्षम करेंगे और अन्ततः आपके छात्रों के सीखने की प्रक्रिया को सुधारेंगे।

3 अपने व्यावसायिक विकास की योजना बनाना

व्यक्तिगत या व्यावसायिक विकास योजना (पीडीपी) एक सावधानीपूर्वक नियोजित दस्तावेज है जो उन मुख्य क्षेत्रों को प्रदर्शित करता है जिन्हें आपने किसी भी नियोजन चक्र में विकास के लिए पहचाना है।

पीडीपी प्रक्रिया में शामिल है:

- आपके वर्तमान कौशलों, योग्यताओं और आकांक्षा का आकलन करना

- आपकी कौशलों, जानकारी या योग्यताओं की जरूरत की पहचान करना

- लक्ष्य और उद्देश्य स्थापित करना – विद्यालय प्रमुख के रूप में लघु, मध्यम या दीर्घावधि में आप क्या प्राप्त करना चाहते हैं

- उन कथित जरूरतों को पूरा करने के लिए समुचित प्रशिक्षण और विकास गतिविधियों का चयन करना ताकि आप अपने लक्ष्य (यों) तक पहुँच सकें।

कई विद्यालयों और अन्य संगठनों में, यह प्रक्रिया एक समीक्षा प्रणाली से संबद्ध होती है जहाँ आपको अपने प्रबंधक के साथ अपने विकास की जरूरतों पर चर्चा करने का अवसर मिलता है। इस प्रक्रिया में आपके प्रबंधक की महत्वपूर्ण भूमिका होती है क्योंकि वह उन संसाधनों तक पहुँच को नियंत्रित करता है जो आपकी योजना में सहायता कर सकते हैं। यदि आपको समीक्षा के लिए तैयारी करने की जरूरत है तो आपको चाहिए कि:

- कौशलों और अभ्यास पर सोच-विचार करें

- अपने कार्य-प्रदर्शन और क्षमताओं की समीक्षा करें

- यह सुनिश्चित करने के लिए एक कार्यवाही योजना (निर्दिष्ट लक्ष्यों या उद्देश्यों के साथ) बनाएं कि आप सफल हों।

एक अच्छा पीडीपी बनाने और उस पर अमल करने से यह सुनिश्चित करने में मदद मिलती है कि आप अपनी व्यावसायिक क्षमता का विकास और रखरखाव करते हैं। इस तेजी से बदलते वातावरण में नवीनतम जानकारी से अवगत रहना आपके लिए जरूरी है। आपको सुनिश्चित करना होगा कि आपके छात्रों के पास सक्रिय जिम्मेदार नागरिकों के रूप में विकास करने के लिए उपयुक्त कौशल और ज्ञान है। इस कारण से, ज्ञान और कौशलों का विकास करने के लिए विद्यालय नेतृत्व अक्सर प्रौद्योगिकी की आवश्यकता का वर्णन करते हैं।

निम्नलिखित बिंदु पीडीपी प्रक्रिया की रूपरेखा प्रस्तुत करते हैं।

1. तय करें कि आप कहाँ तक पहुँच गए हैं और अपनी आकांक्षाओं को स्पष्ट रूप से परिभाषित करें: किसी भी विकास गतिविधि का प्रयोजन पहचाना जाना चाहिए। ऐसा आप स्वयं या अपने प्रबंधक, सलाहकार, सहकर्मियों या मित्रों की मदद से कर सकते हैं। इसमें शामिल है:

- इस बात का पता लगाना कि आप किस चीज में पारंगत हैं और दिलचस्पी/रूचि रखते हैं

- संगठनात्मक (विद्यालय की) वास्तविकताओं और किसी भी संभावित चुनौती को ध्यान में रखना

- सुनिश्चित करना कि आपकी योजनाएं आपके विद्यालय की जरूरतों को पूरा करती हैं।

2. विकास की जरूरतों को पहचानें: आपकी विकास की जरूरतों की पहचान आपके कार्यों या दायित्वों, आपके प्रबंधक या सहकर्मियों के साथ चर्चाओं, आपके विद्यालय, शिक्षकों या छात्रों की जरूरतों में परिवर्तनों, या कुछ औपचारिक समीक्षा प्रक्रिया के माध्यम से उभर सकती है। आपके कौशलों का संरचित ढंग से आकलन करने में आपकी मदद करने के लिए साधन, जैसे स्व-आकलन परीक्षाएं, उपलब्ध हो सकते हैं। आपके विकास कीअधिकांश जरूरतें आपके वर्तमान कर्तव्यों और दायित्वों के साथ संबद्ध होंगी, हालांकि किसी पदोन्नति के लिए आपके लिए जरूरी किसी भी विकास पर विचार करना हमेशा उपयोगी होगा।

3. सीखने के अवसरों की पहचान करें: उपरोक्त एक या कई आकलन प्रक्रियाओं के परिणामस्वरूप आपको उन कौशलों या जानकारी की एक सूची बनानी चाहिए जिन्हें आप प्राप्त करना, अद्यतित करना या सुधारना चाहते हैं। इस सूची की तुलना अपने वर्तमान कौशलों और ज्ञान के मूलाधार से करें, तथा किसी भी कमी की पहचान करें।

4. कार्यवाही योजना का सूत्रीकरण करें: आपके द्वारा पहचाने गई कौशलों और ज्ञान की प्रत्येक कमी के लिए, अपने लिए विकास के लक्ष्य निर्धारित करें। उनमें चुनौती का एक तत्व होना चाहिए ताकि वे आपकी क्षमताओं का अधिकतम उपयोग कर सकें। लेकिन उनको एक यथार्थवादी समय सीमा के भीतर साध्य और ग्राह्य होना चाहिए।

5. विकास का बीड़ा उठाएं: स्थानीय शिक्षा प्राधिकारियों में प्रमुख पदाधिकारियों के साथ चर्चा कर लेने के बाद अपनी योजना को कार्यान्वित करें। आप क्या करते हैं और आप इसे कैसे करते हैं इसका चुनाव आपको करना चाहिए। प्रशिक्षण पाठ्यक्रमों के अलावा, विकल्पों में वर्क शेडोइंग (किसी अन्य विद्यालय प्रमुख का उसकी दैनिक दिनचर्या में अनुसरण करना, सेकंडमेंट (नए कौशल सीखने के प्रयोजन से कोई अन्य भूमिका लेने की औपचारिक व्यवस्था), प्रॉजेक्ट वर्क, नेटवर्किंग और सामुदायिक सहभागिता शामिल है।

6. परिणामों को दर्ज करें: रिकार्ड रखकर आप स्वयं – और अन्य लोगों जैसे स्थानीय शिक्षा प्राधिकारियों को – याद दिला सकते हैं कि आपने क्या किया है। सबसे महत्वपूर्ण रूप से, आपके रिकार्ड आपको अपनी विकास की गतिविधि से जो कुछ मिला है उस पर ध्यान केंद्रित करने में मदद करेंगे। तारीख, विकास की पहचानी गई जरूरत, उन जरूरतों को पूरा करने के लिए चुनी गई पद्धति, पीडीपी को शुरू करने की तारीख(खें), परिणाम, और कोई भी आवश्यक आगे की कार्यवाहियाँ दर्ज करें।

7. निगरानी, मूल्यांकन और समीक्षा करें: मूल्यांकन आत्म-विकास चक्र की एक महत्वपूर्ण अवस्था है। आपको दो मुद्दों पर विचार करना चाहिए: क्या आपके द्वारा शुरू की गई विकास गतिविधि उपयुक्त थी और इसके परिणामस्वरूप क्या आपके कौशल या काम करने का व्यवहार में सुधार हुआ है और यदि ऐसा हुआ है तो कैसे।

गतिविधि 3: आपकी अपनी व्यावसायिक विकास योजना (PDP) प्रक्रिया शुरू करना

ऊपर दर्शाई गई पीडीपी प्रक्रिया का उपयोग करते हुए, पहले तीन बिंदुओं को स्वयं पूरा करें। अपनी सीखने की डायरी में नोट्स बनाएं कि आप अपने कैरियर में कहाँ पर हैं और अपनी आकांक्षाओं को स्पष्ट रूप से परिभाषित करें। फिर अपने विकास की जरूरतों और ज्ञान प्राप्त करने और नए कौशल सीखने के लिए उपलब्ध अवसरों की पहचान करें।

हो सकता है कि आपने यह पहली बार किया है, इसलिए शायद यह आसान न हो। अपने विकास की जरूरतों का सटीक ढंग से आकलन करने के लिए आपको ईमानदार और सचेतन; और, यह सोचने के लिए कि उन्हें कैसे पूरा किया जा सकता है, सृजनात्मक होना होगा। इसकी चर्चा अन्य लोगों के साथ करना उपयोगी होता है जो संभवतः आपको अपने पीडीपी को सूचित करने वाली अंतदृर्ष्टियों और परिदृश्यों की पेशकश कर सकते हैं।

सतत व्यावसायिक विकास

सतत व्यावसायिक विकास (सीपीडी) का संबंध उन तरीकों से है जिनके द्वारा लोग अपने व्यावसायिक ज्ञान, अभ्यास और कौशलों को बनाए रखते और अपग्रेड करते हैं। दुनिया में अन्यत्र कुछ ऐसे व्यवसाय हैं, जिसमें प्रैक्टिस करने के लाइसेंस का नवीनीकरण करने के लिए वार्षिक रूप से सीपीडी के घंटों की संख्या घोषित करना अनिवार्य हो गया है। इन लाइसेंसों को यह सुनिश्चत करने के लिए स्थापित किया गया है कि लोग योग्यता प्राप्त करने के बाद कार्यकुशल बने रहें। एक अच्छा पीडीपी बनाने और उस पर अमल करने से यह सुनिश्चित करने में मदद मिलती है कि आप अपनी व्यावसायिक क्षमता का विकास और रखरखाव करते हैं।

भारत में स्टेट कौंसिल ऑफ एजुकेशनल रिसर्च एंड ट्रेनिंग (SCERT) और डिस्ट्रिक्ट इन्स्टीट्यूट्स ऑफ एजुकेशन एंड ट्रेनिंग (DIETs) प्रशिक्षण कार्यक्रमों की विस्तृत श्रृंखला के माध्यम से इस प्रकार की सहायता प्रदान करते हैं। अभी हाल ही में, नेशनल युनिवर्सिटी ऑफ एजुकेशनल प्लानिंग एंड एडमिनिस्ट्रेशन में स्थित नेशनल सेंटर फॉर स्कूल लीडरशिप (NCSL) ने देश भर के विद्यालय प्रमुखों की क्षमताओं को विकसित करने पर दीर्घावधि के लिए और सतत आधार पर ध्यान दिया है, ताकि विद्यालयों को उत्कृष्टता के केंद्रों में रूपांतरित करने के लिए विद्यालय प्रमुख तैयार किए जा सकें।

नेशनल कौंसिल फॉर टीचर एजुकेशन (2009) के अनुसार, शिक्षकों के लिए सीपीडी कार्यक्रम के मुख्य लक्ष्य हैं:

- अपनी खुद की कार्य प्रणाली का अन्वेषण, उस पर चिंतन-मनन और विकास करना

- अपने शैक्षणिक अनुशासन या विद्यालयी पाठ्यक्रम के अन्य क्षेत्रों के बारे में अपने ज्ञान को गहन करना और अद्यतित (Update) करना

- विद्यार्थियों और उनकी शिक्षा पर शोध और चिंतन करना

- शैक्षणिक और सामाजिक मुद्दों को समझना और अद्यतित (Update) करना

- शिक्षा और अध्यापन के व्यावसायिक रूप से जुड़ी अन्य भूमिकाओं जैसे अध्यापकों की शिक्षा, पाठ्यक्रम के विकास या परामर्श के लिए तैयारी करना

- बौद्धिक अकेलेपन से बाहर निकलना और अनुभवों और अंतदृर्ष्टियों को उस क्षेत्र के अन्य लोगों के साथ साझा करना – विशिष्ट विषयों में काम करते शिक्षकों और शिक्षा-विशेषज्ञों तथा साथ ही नजदीकी, विस्तृत समाज के बुद्धिजीवियों के साथ।

ये प्रमुख लक्ष्य DIETs द्वारा कार्यान्वयित सेवारत प्रशिक्षण और विकास कार्यनीतियों को सूचित करते हैं। एक विद्यालय प्रमुख होने के नाते, इन लक्ष्यों का आपकी सभी जरूरतों को पूरा करना आवश्यक नहीं है। इसलिए यह महत्वपूर्ण है कि आप अपने व्यवहार के बारे में सचेत और समालोचक बने रहते हैं और स्वयं का विकास करने के लिए सक्रिय कार्यवाहक बन जाते हैं।

गतिविधि 4: अपने विकास की जरूरतों की पहचान करना

अपनी सीखने की डायरी में, वे तीन क्षेत्र पहचानें जिन्हें आप अगले वर्ष के दौरान विकसित करना चाहते हैं और बताएं कि उसका क्रियान्वयन आप कैसे सुनिश्चित करेंगे। यह आपको पीडीपी प्रक्रिया की कार्यवाही योजना अवस्था में ले जाएगा। आप इस इकाई के अंत में संसाधन 1 का प्रयोग कर सकते हैं। अपने नोट्स को इस अवस्था में रूपान्तरित न करें, क्योंकि लेखन के उद्देश्यों पर अधिक विशिष्ट मार्गदर्शन आगे दिया गया है।

4 SMART लक्ष्य तय करना

आपके पीडीपी में कथनों की संरचना करने के लिए ऐसे तरीके हैं जो यह सुनिश्चित करते हैं कि आपके विकास के लक्ष्य सावधानी से नियोजित, संक्षिप्त और प्राप्त करने योग्य हैं। हालांकि एक सु-संरचित लक्ष्य आवश्यक रूप से यह आश्वासन नहीं देता कि उसे प्राप्त किया जाएगा, यह एक अच्छी शुरूआत है, क्योंकि इसमें वे प्रमुख पहलू होते हैं जो आपको इसे संभव करने के लिए उत्तेजित करते हैं। अच्छे लक्ष्य लिखने के अनुशासन का प्रयोग पीडीपी से परे कई संदर्भों में किया जा सकता है। अच्छे लक्ष्य के प्रमुख पहलुओं का वर्णन करने के लिए एक अत्यंत लोकप्रिय परिवर्णी शब्द है ‘SMART’, जिसका अर्थ है:

- विशिष्ट (Specific)

- मापन योग्य (Measurable)

- साध्य (Achievable)

- यथार्थवादी (Realistic)

- समयबद्ध (Timely) (or time-bound)।

वे तय लक्ष्य जिन्हें आप एक विद्यालय प्रमुख के रूप में प्राप्त करने का प्रयास कर रहे हैं। इसका मतलब आवश्यक रूप से यह नहीं है कि आपको लक्ष्य(यों) से संबद्ध सभी कार्य शुरू करने होंगे। यह महत्वपूर्ण है कि वे स्पष्ट हैं और प्रक्रियाओं से संबद्ध हर व्यक्ति द्वारा समझे जा चुके हैं; यदि हाँ, तो इससे उनका सफल क्रियान्वयन संभव होगा।

यह महत्वपूर्ण है कि आपके पास स्पष्ट और मापन योग्य संकेतक (Indicator) हैं, क्योंकि वे इस पहल की सफलता की परिभाषा प्रदान करते हैं। साध्य और यथार्थवादी लक्ष्य लोगों को संलिप्त और प्रेरित करते हैं। आप जब आपके लक्ष्य अयथार्थवादी लगते हैं, तब आप स्वयं और अन्य लोगों पर अत्यधिक दबाव डालते हैं। इससे लोगों की प्रतिबद्धता के स्तर या उन्हें पूरा करने की क्षमता पर प्रारंभ करने वाला प्रभाव हो सकता है। यह महत्वपूर्ण है कि स्पष्ट समय संकेतक निर्धारित किए जाएं ताकि हर व्यक्ति जान सके कि किस समय तक कोई लक्ष्य प्राप्त किया जाना है – या, यदि उसके प्राप्त किए जाने की संभावना नहीं है, तो क्या किसी प्रतिकूल मुद्दे को संबोधित करने के लिए कोई उपाय किए जा सकते हैं।

अब कुछ प्रमुख र्कायवाही क्रियाओं को देखें जो SMART लक्ष्यों की रचना करने में मदद कर सकते हैं।

विशिष्ट (Specific)

विशिष्ट होने के लिए लक्ष्य को एक निश्चित या विशिष्ट बर्ताव, उपलब्धि या परिणाम के विवरण से युक्त होना चाहिए। यदि उसे किसी प्रतिशत, आवृति, दर या संख्या से संबंधित किया जा सके तो भी वह उपयोगी होता है। विशिष्टता बढ़ाने के लिए, लक्ष्य(यों) को पूरा करने के लिए की जाने वाली कार्यवाहियों का वर्णन करने के लिए कार्यवाही पर केंद्रित क्रियाओं का उपयोग करें।

कार्यवाही क्रियाओं में शामिल हैं ‘बनाना’, ‘विकसित करना’, ‘परिकल्पना करना’, ‘विश्लेषण करना’, ‘निष्पादन करना’, ‘बदलना’, ‘संशोधित करना’, ‘पहचानना’, ‘तैयार करना’।

मापन योग्य (Measurable)

यह सुनिश्चित करना कि आपका लक्ष्य मापन योग्य है अत्यंत महत्वपूर्ण है क्योंकि वह आपको बतलाता है कि आपने अपना लक्ष्य प्राप्त कर लिया है या नहीं। आप एक डेटा संग्रह के साधन के माध्यम से प्रमाण एकत्र करेंगे (बर्तावों का प्रेक्षण, ट्रैकिंग और रिकार्ड करना, प्रश्न पूछना आदि) या प्रदेश के प्राधिकरण द्वारा आपके विद्यालय में आवश्यक की गई पूर्वपरिभाषित प्रणाली या विधि का उपयोग करके प्रमाण एकत्र करेंगे। आपके लक्ष्य का मापन करने के लिए किए गए साधन को आपकी सफलता के दावों का समर्थन करने के लिए आवश्यक प्रमाण उत्पन्न करने में आपकी मदद करना चाहिए। आपको निम्नलिखित प्रश्नों पर विचार करना चाहिए:

- मुझे कैसे पता चलेगा कि परिवर्तन हो गया है?

- ये मापन कैसे प्राप्त किए जा सकते हैं?

साध्य (Achievable)

कोई लक्ष्य साध्य है यदि:

- यदि आप जानते हैं कि वह मापन योग्य है और आप उसके प्रभाव का प्रमाण एकत्र कर सकते हैं

- अन्य लोग उसे पहले भी कर चुके हैं, यानी, सैद्धांतिक रूप से, उसे पूरा करना संभव है

- सीमाओं और कठिनाईयों पर सावधानी से विचार किया गया है।

किसी भी ऐसे उद्देश्य को निर्धारित करना ठीक नहीं है जो ऐसे संसाधनों पर अत्यधिक निर्भर है जो आसानी से उपलब्ध नहीं हैं या जिन्हें प्राप्त करना निकट भविष्य में कठिन हो सकता है। यदि लक्ष्य की प्राप्ति की जानी है तो इस जोखिम का प्रबंधन सावधानी से किया जाना होगा।

यथार्थवादी (Realistic)

कोई लक्ष्य साध्य है या नहीं इसका संबंध इस बात से बहुत ही धनिष्ट है कि वह लक्ष्य यथार्थवादी हो। लक्ष्यों को यथार्थवादी होना चाहिए, इसका मतलब यह नहीं है कि उन्हें आसान होना चाहिए। साध्य करने में कठिन लक्ष्य तय किए जा सकते हैं, लेकिन इस हद तक नहीं कि सफलता की संभावना ही कम हो जाय। यथार्थवादी लक्ष्य उपलब्ध संसाधनों को ध्यान में रखते हैं जैसे आवश्यक कौशल, आर्थिक संसाधन, उपकरण, प्रौद्योगिकी इत्यादि। आपको विचार करना चाहिए कि क्या:

- लक्ष्य को प्राप्त करना संभव है

- लक्ष्य को प्राप्त करने के लिए संसाधन उपलब्ध हैं।

सामयिक (या समय-बद्ध) Timely or Time Bound

लक्ष्य के लिए अंतिम तारीख तय करना यह सुनिश्चित करता है कि वह मापन योग्य है। चूंकि आप यह निश्चित करने के लिए कि आपने लक्ष्य पूरा किया है या नहीं किसी निर्दिष्ट समय पर प्रमाण एकत्र करेंगे, इसलिए यह आवश्यक है कि आप निर्दिष्ट करें कि आप लक्ष्य को कब तक पूरा किए जाने की अपेक्षा करते हैं। अंतिम तारीख बनाने में भी मदद करती है, कार्यवाही को प्रेरित करती है और उन लोगों के मन को भी संकेंद्रित करती है जो काम के लिए उत्तरदायी हैं।

गतिविधि 5: वैयक्तिक रूप से और आपके विद्यालय के लिए SMART लक्ष्य निर्धारित करना

लक्ष्य निर्धारण प्रक्रिया कठिन महसूस हो सकती है, किंतु ऐसा होना आवश्यक नहीं है। यह आपके प्रमुख विकास लक्ष्यों के साथ बैठने और कथन को पुनर्निर्मित करने के लिए SMART का उपयोग करने से और भी सरल हो जाती है। विद्यालय के स्तर पर, आप यह काम किसी विभागीय या विद्यालय वर्ष योजना का अध्ययन करके और इस बात पर विचार करके कर सकते हैं कि उसे कैसे पूरा किया जा सकता है। ऐसा करना लक्ष्यों को निर्धारित करने की नींव है। विद्यालय में हर व्यक्ति को लक्ष्यों की स्पष्ट समझ होनी चाहिए, और साथ ही उन्हें प्राप्त करने में उनकी अपनी भूमिकाओं और दायित्वों की जागरूकता होनी चाहिए।

अब गतिविधि 4 पर लौटें और अपने पीडीपी लक्ष्यों को इस तरह से लिखें कि वे SMART बन जाएं। विचार करें कि आप इन लक्ष्यों को कब पूरा करने की अपेक्षा रखते हैं, आप उन्हें कैसे शुरू करेंगे और आपको किन संसाधनों की जरूरत पड़ेगी।

जब आप यह काम समाप्त कर लें, तब अपने निजी लक्ष्य की बजाय विस्तृत संगठनात्मक लक्ष्य को संबोधित करते हुए अपनी SMART तकनीक आजमाएं। आपके विद्यालय के लिए संचालनात्मक या कार्यनीतिक स्तर पर एक SMART लक्ष्य लिखने के लिए संसाधन 2 पर आधारित टेम्प्लेट का उपयोग करें। (इस संसाधन में आपको यह दिखाने के लिए कि किसी SMART लक्ष्य को कैसे परिभाषित किया जा सकता है गृहकार्य नीति स्थापित करने का उदाहरण शामिल है।) आप इससे पहले चर्चित कार्यवाही शब्दों का संदर्भ ले सकते हैं। आप उस एक लक्ष्य के लिए एक से अधिक उद्देश्य रख सकते हैं जिसे मोटे तौर पर व्यक्त किया जाता है जैसा कि इस उदाहरण में प्रयोग किया गया है।

गतिविधि 6: अपने पीडीपी की योजना बनाना

अपने नोट्स में, आपने अपनी कुछ ताकतों और कमज़ोरियों की पहचान की होगी, और संभव है कि आपकी प्रैक्टिस में कुछ समस्याएं प्रकट हुई होंगी। क्या ऐसे कोई क्षेत्र हैं जहाँ आपको अपने कौशलों को विकसित करने या समायोजित करने की जरूरत है ताकि आप अपने शिक्षकों, छात्रों या समुदाय की बेहतर ढंग से सहायता कर सकें?

विचार करें कि आपको किस विषय पर काम करना है और अपनी सीखने की डायरी में यह उल्लेख करें कि आप अपने ज्ञान या कौशलों को विकसित करने के लिए सहायता और मार्गदर्शन कैसे प्राप्त करेंगे। पाठ्यक्रमों या प्रशिक्षण कार्यक्रमों के परे सोचने का प्रयास करें; स्वयं पढ़ने या ज्ञान अथवा कौशलों को साझा करने के लिए अनुभवी सहकर्मियों से जुड़ने को इसमें शामिल करें। आप संसाधन 3 टेम्प्लेट का उपयोग आगामी वर्ष के लिए अपने पीडीपी का नियोजन करने के एक साधन के रूप में कर सकते हैं।

आप संभवतः अपने DIET द्वारा प्रदान किए गए प्रशिक्षण को सूचित करेंगे, जिसमें समय के प्रबंधन जैसा विशिष्ट विषय हो सकता है; या आप क्रियाशील होकर किसी कुशल प्रशिक्षक से परामर्श प्राप्त करने जैसे अपने खुद के विकास के अवसरों की तलाश कर सकते हैं। हो सकता है आपको TESS-India की सामग्रियों जैसे ऑनलाइन संसाधनों का पहले से पता हो, जो उपयोगी हो सकता है। पुस्तकें, सम्मेलन और नेटवर्क भी आपको उपयोगी इनपुट प्रदान कर सकते हैं।

याद रखें कि किसी भी योजना की निगरानी और प्रगति की जाँच करने के लिए मूल्यांकन तथा आपकी योजना को वापस पटरी पर लाने के लिए आवश्यक कार्यवाहियों को कब किया जाना है इस बात की पहचान करने की जरूरत पड़ती है। अपनी खुद की प्रगति की जाँच करने के लिए आप समय–समय पर स्वयं को अद्यतन और अपनी उपलब्धियों का मूल्यांकन करने के लिए एक अंतिम तारीख दे सकते हैं।

5 सारांश

इस इकाई में आपने देखा कि विद्यालय प्रमुख के रूप में अपने समय का उत्पादक और प्रभावी उपयोग कैसे करना चाहिए, जो आपको अपने खुद के समय का प्रबंधन करने की दृष्टि से कार्यवाही करने या अन्य लोगों को प्रत्यायोजित करने के लिए प्रेरित करता है। हर व्यक्ति के लिए निजी और व्यावसायिक विकास का महत्व होता है और उसकी योजना सावधानी से बनाई जानी चाहिए और उस पर कार्यवाही की जानी चाहिए। आपने देखा कि पीडीपी और SMART का उपयोग आपकी प्रक्रिया के हिस्से के रूप में कैसे करना चाहिए। विद्यालय प्रमुख के रूप में, आपको अपने अभ्यास को अद्यतित (Update) करने और सुधारने के लिए लगातार प्रयास करना चाहिए; इसके बदले में आपका स्टाफ अपने स्वयं के विकास को सक्रिय रूप से करने के लिए बाध्य होगा – ऐसे विद्यालय का निर्माण करना जहाँ अद्यतन करना और नवीनीकरण करना एक सतत प्रक्रिया है।

संसाधन

संसाधन 1: कार्य योजना

तालिका R1.1 मेरी कार्यवाही योजना (देखें गतिविधि 4)।

उद्देश्य/गतिविधि

जिसे पूरा करना है।

मैं कैसे जानूँगा कि मैं सफल हूँ

संसाधन 2: SMART लक्ष्य निर्धारित करना

तालिकाR2.1 SMART लक्ष्य निर्धारित करना(देखें गतिविधि5)।

लक्ष्य (मोटे शब्दों में व्यक्त)

विद्यालय गृहकार्य नीति (विद्यालय प्रबंध समिति–एसएमसी के साथ सहयोग से)।

क्या?

कब?

मैं गृहकार्य नीति बनाऊँगा।

मार्च सत्र के अंत तक।

कैसे?

संसाधन

स्टाफ, छात्रों और अभिभावकों के साथ काम करते हुए।

बैठकें करने और नीति की रूप रेखा बनाना में समय की जरूरत पड़ेगी।

संसाधन 3: निजी/व्यावसायिक विकास योजना

तालिका R3.1 निजी/व्यावसायिक विकास योजना (देखें गतिविधि 6)

संबोधित किया जाने वाला क्षेत्र

वे गतिविधियाँ जिन्हें मैं इसे संबोधित करने के लिए करूँगा

इन गतिविधियों को मैं कब पूरा करूँगा

मैं कैसे जानूँगा कि मैं सफल रहा हूँ

अपनी प्रगति की समीक्षा मैं कब (किन अंतरालों पर) करूँगा

अपने काम को पहचानना और सहमत होना

मैं अपनी विकास की जरूरतों और योजना को अपने लाइन प्रबंधक के साथ कब और कहाँ स्वीकार करूँगा

मैं इसे कैसे करूँगा?

अतिरिक्त संसाधन

- ‘Time saving and time planning’, a page from Managing and managing people, an Open Educational Resource (OER) created by The Open University: http://www.open.edu/openlearn/money-management/management/leadership-and-management/managing-and-managing-people/content-section-9.2

- Leadership and context, an OER created by The Open University: http://www.open.edu/openlearn/openlearn/education/leadership-and-context/content-section-0

संदर्भ/संदर्भग्रंथ सूची

References

Leadership and context, Open University OpenLearn unit. Available from: http://www.open.edu/openlearn/money-management/management/leadership-and-management/leadership-and-context/content-section-0 (accessed 20 November 2013).

Managing and managing people, Open University OpenLearn unit. Available from: http://www.open.edu/openlearn/money-management/management/leadership-and-management/managing-and-managing-people/content-section-0 (accessed 20 November 2013).

National Council for Teacher Education (2009) National Curriculum Framework for Teacher Education. New Delhi: NCTE. Available from: http://www.ncte-india.org/publicnotice/NCFTE_2010.pdf (accessed 20 November 2014).

National University of Educational Planning and Administration (NUEPA) (2014) National Programme Design and Curriculum Framework. Delhi: NUEPA. Available from: https://xa.yimg.com/kq/groups/15368656/276075002/name/SLDP_Framework_Text_NCSL_NUEPA.pdf (accessed 14 October 2014).

Acknowledgements

अभिस्वीकृतियाँ

यह सामग्री क्रिएटिव कॉमन्स एट्रीब्यूट-शेयरअलाइक लाइसेंस (http://creativecommons.org/licenses/by-sa/3.0/) के अंतर्गत उपलब्ध करवाई गई है, जब तक कि अन्यथा न बताया गया हो। यह लाइसेंस TESS-India, OU और UKAID लोगो के उपयोग को वर्जित करता है, जिनका उपयोग केवल TESS-India परियोजना के भीतर अपरिवर्तित रूप से किया जा सकता है।

कॉपीराइट के स्वामियों से संपर्क करने का हर प्रयास किया गया है। यदि किसी को अनजाने में अनदेखा कर दिया गया है, तो पहला अवसर मिलते ही प्रकाशकों को आवश्यक व्यवस्थाएं करने में हर्ष होगा।

वीडियो (वीडियो स्टिल्स सहित): भारत भर के उन अध्यापक शिक्षकों, मुख्याध्यापकों, अध्यापकों और छात्रों के प्रति आभार प्रकट किया जाता है जिन्होंने उत्पादनों में दि ओपन यूनिवर्सिटी के साथ काम किया है।